EkBass/fiwiki-20250220-pages-articles huggingface dataset:
Toinen Wienin koulukunta

Toinen Wienin koulukunta, Wienin toinen koulukunta tai Uusi Wienin koulu tarkoittaa länsimaisen taidemusiikin historiankirjoituksessa Wienissä 1900-luvun ensimmäisinä vuosikymmeninä vaikuttanutta säveltäjäryhmää, jolla oli merkittävä vaikutus koko 1900-luvun taidemusiikkiin. Ryhmä koostui Arnold Schönbergistä ja hänen oppilaistaan, joista tunnetuimmat olivat vuodesta 1904 lähtien Schönbergin johdolla opiskelleet Alban Berg ja Anton Webern. Ryhmän jäsenille oli ominaista atonaalinen ja myöhemmin kaksitoistasäveljärjestelmään pohjautuva sävellystyyli. Wienin toinen koulukunta on Schönbergin koulukunnan nimitys. Sekaannusta aiheuttaa termin epämääräinen käyttö. Sillä viitataan lähinnä Schönbergiin, Bergiin ja Weberniin. Toisaalta termiä sovelletaan myös Schönbergin ensimmäisiin oppilaisiin, kuten Jalowetziin, Wellesziin, Horwitziin ja Steiniin. Ei ole harvinaista sekään, että Schönbergin oppiin 1920–30-luvuilla hakeutuneita säveltäjiä (esimerkiksi Hanns Eisleria, Nikos Skalkottasia ja Ernst Křenekiä) pidetään myös koulukunnan edustajina. Koulukunnaksi nämä säveltäjät tulivat yhteistyönsä ja sävellysmetodinsa perusteella. Schönberg loi kaksitoistasäveljärjestelmän jota hänen oppilaansa sovelsivat enemmän tai vähemmän töissään. Ilmaisuun ’Wienin toinen koulukunta’ sisältyy ajatus, että olisi ollut olemassa myös ensimmäinen koulukunta, jonka jäseniä olisivat olleet Haydn, Mozart ja Beethoven. Tätä yhteyttä pyrkivät kirjoituksissaan vahvistamaan Schönberg, Berg ja Webern. Tämä pyrkimys puolestaan on nähtävä osana kulttuuripolitiikkaa, sillä kolmikko vastusti uusklassismia ja ajatusta siitä, että he olisivat klassismin perillisiä. Vaikka Schönberg ja hänen ystävänsä olivat pieni valtavirtaa vastaan taisteleva ryhmä, he tavoittelivat silti läpimurtoa suuremman yleisön keskuudessa. Niin laajaa yleisöä uusi musiikki ei koskaan saavuttanut, mitä Schönberg oli kaavaillut. Schönberg ja hänen opetuslapsensa pitivät myös omaa sävellystekniikkaansa ja estetiikkaansa tulevaisuuden taiteena. Toisen maailmansodan jälkeinen avantgarde nosti Webernin oppi-isäkseen, kun taas avantgardea vastustaneet pitivät esikuvanaan Bergiä. Kuitenkin 1900-luvun jälkimmäisen puoliskon musiikkielämän (muun muassa konserttien ja levytysten) valossa näyttää siltä, että Schönbergin, Bergin ja Webernin tuotanto pysyi edelleen marginaalisena uusklassismin ja muiden suuntausten edustajien ohjelmistoon verrattuna. ==Kirjallisuutta== * Leibowitz, René: Schoenberg et son école: L’Étape contemporaine du langage musical. Éditeur J. B. Janin, Paris 1947. == Aiheesta muualla == *Toisesta Wienin koulukunnasta YLE Teeman sivuilla *
Bavly

Bavly () eli Bawlı () on kaupunki Tatarstanin kaakkoiskulmassa Baškortostanin rajalla, 369 km pääkaupungista Kazanista kaakkoon. Noin 22 100 asukkaan Bavly on noin 36 200 asukkaan Bavlyn piirin keskus (väkiluvut 2010). Alueella on maaöljy- ja maakaasuesiintymiä, joihin kaupungin talous paljolti perustuu. Bavly perustettiin vuonna 1755 ja siitä tuli kaupunki 1997. ==Lähteet== Luokka:Tatarstanin kaupungit
Boadicea

Boadicea tarkoittaa seuraavia: *Boudicca, Norfolkin ikeenien kuningatar ;Britannian kuninkaallinen laivasto *Boadicea-luokka (risteilijä), tiedusteluristeilijäluokka * HMS Boadicea (1797), Boadicea-luokan 38-tykkinen viidennen luokan alus * HMS Boadicea (1875), Bacchante-luokan korvetti * HMS Boadicea (1908), Boadicea-luokan tiedusteluristeilijä * HMS Boadicea II maatukikohta 1915-1919 Kingstownissa sekä Holyheadissä * HMS Boadicea (H65), B-luokan hävittäjä
Tabasco (mauste)

Tabasco on yhdysvaltalaisen McIlhenny Companyn valmistama tulinen chilikastike. Se valmistetaan kypsistä tulisista Tabasco-chileistä (Capsicum frutescens 'Tabasco'), etikasta ja suolasta, ja sitä ikäännytetään jopa kolmen vuoden ajan tammitynnyreissä. ==Historia== Tabascon keksi louisianalainen mauste- ja kastikeharrastaja Edmund McIlhenny 1800-luvun puolivälissä. McIlhenny kasvatti chilipaprikoita ja alkoi etsiä menetelmää niiden säilömiseen. Hän keksi jauhaa paprikoiden siemenkotia ja säilöä ne suolalla. Kun tulos oli onnistunut, hän nimesi kastikkeen Tabascoksi kuumaa ja kosteaa tarkoittavan intiaanikielisen sanan mukaan. ==Valmistusprosessi== thumb|Tabascoa kypsymässä tammitynnyreissä Tabascoa valmistetaan edelleen alkuperäisellä menetelmällä. Chilipaprikat korjataan syyskuun ja joulukuun välisenä aikana. Niiden siemenkodat jauhetaan ja niihin sekoitetaan suolaa. Seoksen annetaan kypsyä tammitynnyreissä kolmen vuoden ajan, jolloin kastike saa täyteläisen mausteisen arominsa. Kypsyttämisen jälkeen seoksesta poistetaan ylimääräinen neste ja siihen lisätään tislattua etikkaa. Sitä sekoitetaan vielä jatkuvasti kuukauden ajan, minkä jälkeen siitä poistetaan jäljelle jääneet kuoret ja siemenet. Lopuksi kastike pullotetaan ja pakataan pahvilaatikoihin. ==Versioita== Tabascosta on myös kaksi tulisempaa versiota, Habanero Tabasco ja tulisimpana Scorpion Tabasco. Lisäksi on miedompaa Green Pepper Saucea ja muita muunnelmia, kuten esimerkiksi valkosipulilla maustettua Garlic Pepper Tabascoa, Chipotle Tabascoa, Sweet & Spicy Tabascoa, Buffalo Style Hot Sauce Tabascoa ja Spiced Salt Tabascoa. == Lähteet == ==Aiheesta muualla== * Tabascon viralliset kotisivut * Tabascon historiaa Luokka:Maustekastikkeet Luokka:Seulonnan keskeiset artikkelit Luokka:Louisianalainen keittiö
Stanovoivuoristo

thumb|200px|Stanovoivuoret Stanovoivuoristo () on Sahan tasavallan ja Amurin alueen rajalla Venäjän kaukoidässä sijaitseva vuoristo. Vuoristo on noin 725 kilometriä pitkä ja pääasiassa itä-länsisuuntainen. Sen korkein kohta on 2482 metriä korkea Skalisti-niminen vuori. Stanovoivuoristo ulottuu lännestä Oljokmajoen läheltä Majarjoelle lähelle Ohotanmeren rantaa. Jablonovyivuoristo on Stanovoivuoriston lounainen jatke. Vuoristo muodostaa osan Amurin ja Lenan vesistöalueiden välisestä vedenjakajasta. Vuoristossa on monia jäätiköitä, joista monet Lenan sivujoet saavat alkunsa. Vuonna 1689 solmitussa rajasopimuksessa vuoristo sovittiin Kiinan ja Venäjän väliseksi rajaksi, ja raja pysyi sijoillaan vuoteen 1858 asti. Luokka:Venäjän vuoristot Luokka:Sahan tasavallan maantiede
Matthew Amoah

Matthew Amoah (s. 24. lokakuuta 1980 Tema, Ghana) on ghanalainen jalkapalloilija, joka pelaa Alankomaitten Eredivisien SC Heerenveenissä. Pelipaikaltaan hän on hyökkääjä. ==Ura== Amoah aloitti uransa vuonna 1999 Eredivisiessä Vitesse Arnhemissa, josta siirtyi kesken kauden 1999–2000 Fortuna Sittardiin. Sittardin pudottua Eredivisiestä keväällä 2001 Amoah siirtyi takaisin Vitesse Arnheimiin. Tammikuussa 2006 hän siirtyi Saksan Bundesliigan Borussia Dortmundiin mutta ei saanut siellä kunnolla peliaikaa eikä onnistunut kertaakaan maalinteossa. Kaudeksi 2007–2008 hän siirtyi NAC Bredaan. Amoah teki Bredassa loistavaa jälkeä iskien ensimmäisellä kaudellaan 11 maalia pelaamissaan 25 liigaottelussa. Kaudella 2010/11 Amoah putosi vaihtopelaajan rooliin ja kauden jälkeen hän siirtyi Turkkiin Mersin İdmanyurduun. Hän pelasi seurassa kuitenkin vain viisi ottelua ja palasi kauden jälkeen Alankomaihin, SC Heerenveenin joukkueeseen. ===Maajoukkueura=== Amoah on pelannut Ghanan jalkapallomaajoukkueessa 20 ottelua (tilanne kesäkuu 2007). Hän oli tärkeässä roolissa Ghanan selviytyessä Saksan MM-kilpailuihin 2006 tehdessään kolme maalia karsintaotteluissa. MM-lopputurnauksessa hän pelasi kaikissa Ghanan neljässä ottelussa mutta ei onnistunut maalinteossa. ==Lähteet== * Amoahin profiili transfermarkt.dessä Luokka:Ghanalaiset jalkapalloilijat Luokka:Vuonna 1980 syntyneet Luokka:Elävät henkilöt
Myötätuulirock

Myötätuulirock (lyhenteenä MTR) oli vuosittain Hakunilan Urheilupuistossa Vantaalla järjestettävä rockfestivaali. Festivaali ajoittui perinteisesti juhannusta edeltävälle viikonlopulle. Myötätuulirock alkoi vuonna 1997 pienenä paikallistapahtumana ja kasvoi sittemmin täysmittaiseksi festivaaliksi. Myötätuulirockia järjesti Rockfest Finland Oy, toistaiseksi viimeinen Myötätuulirock järjestettiin vuonna 2012. Tapahtuma oli aina ikärajaton ja kaikille avoin. Myötätuulirockin kävijäennätys on vuodelta 2006, jolloin tapahtuma keräsi yleisöä noin 10 000 henkeä. ==Esiintyjät== ===2012=== Vuonna 2012 festivaali järjestettiin 3.–4. elokuuta. Tapahtumassa esiintyivät ainakin Amoral, Los Bastardos Finlandeses, Turmion Kätilöt, FM2000, Insomnium, To/Die/For, Ensiferum, Blake, Hammerhed, Fear of Domination, Tracedawn, Amaranthe (SWE), Engel (SWE), Skindred (UK) ja Pelle Miljoona. Myös Apocalyptican, Amorphiksen, Michael Monroen, Kotiteollisuuden ja Stam1nan oli määrä esiintyä, mutta sopimuskiistan vuoksi esiintymiset peruttiin. ===2011=== Soilwork, Mustasch, Sparzanza, Protest The Hero, Bullet, Metsatöll, Pain, Finntroll, Ensiferum, Turmion Kätilöt, Mokoma, Korpiklaani, Deathchain, Kiuas, MyGrain, Brymir, Profane Omen, Crimfall, Moonsorrow, Rytmihäiriö, Battle Beast, FM2000 17.-19.6. ===2010=== Doom Unit, Blake, Viikate, Tarot, Ensiferum, Exodus, The Milestones, Los Bastardos Finlandeses, Kiuas, Diablo, Mokoma, Korpiklaani, Swallow the Sun, Stam1na, Turisas, Reckless Love, Raaka- aine, Peer Günt, Royal Republic, Suburban Tribe, Mustasch, Amorphis Festivaali järjestettiin 18.-20.6. ===2009=== Apulanta, Pete Parkkonen, Sturm und Drang, Popeda, Haloo Helsinki!, The Wrecking Queens, Stratovarius, Anna Abreu, Happoradio, Dingo, Klamydia, Private Line, The Winyls. Festivaali järjestettiin 12.-13.6. ===2008=== The 69 Eyes, Hardcore Superstar, Stam1na, Teräsbetoni, Turisas, Charon, iRonica, RA, Graham Bonnet (UK) & Joe Lynn Turner (USA) – Back to the Rainbow, Negative, Malice In Wonderland, Sturm und Drang, Ensiferum, Yö, Ari Koivunen, Uniklubi ===2007=== Machine Men, Ensiferum, Blake, Kotipelto, Mokoma, Leverage, Maj Karma, Poisonblack, Kotiteollisuus, Carmen Gray, Peer Günt, Private Line, Agnes, Bleak, Von Hertzen Brothers, Timo Rautiainen, Apulanta, Negative ===2006=== The 69 Eyes, Stratovarius, Amorphis, Tarot, Charon, Viikate, Altaria, Lordi, Tiktak, Uniklubi, Poets of the Fall, Lovex, Private Line, End of You ==Lähteet== ==Aiheesta muualla== Luokka:Entiset rockfestivaalit Suomessa Luokka:Vantaan tapahtumat
Materiaali- ja pintakäsittelytekniikka

Materiaali- ja pintakäsittelytekniikan koulutusohjelma on 4-vuotinen 240 opintopisteen laajuinen opintokokonaisuus, jonka erikoistumisvaihtoehtoja ovat teolliset pintakäsittelyt, rakennusten pintakäsittelyt, teollinen maalaus ja materiaali- ja korroosiotekniikka. Materiaali- ja pintakäsittelytekniikan AMK- insinööritutkinnon voi suorittaa vain Metropolia Ammattikorkeakoulussa Vantaan Myyrmäessä. Materiaali- ja pintakäsittelytekniikan koulutusohjelma antaa hyvin laaja-alaisen tuntemuksen fysiikasta, kemiasta, materiaaliopista, pintakäsittelystä, pintakäsittelyaineista ja markkinoinnista. Koulutusohjelma antaa perusteet vahvalle ammattitaidolle mm. maaliteollisuuteen, rakennusteollisuuteen, betoniteollisuuteen, sähköpinnoitusteollisuuteen ja valmistustekniikkaan. == Katso myös == * Ammattikorkeakoulu * Insinööri * Metropolia Ammattikorkeakoulu Luokka:Tekninen koulutus
Paul-Erik Haataja

Paul-Erik Haataja (s. 12. joulukuuta 1944 Kiuruvesi) on Helsingissä asuva kirjailija. == Elämä ja ura == Paul-Erik Haataja muutti Kiuruvedeltä Helsinkiin 1965. Hän työskenteli OTK:n keskuslaboratoriossa viidentoista vuoden ajan, lisäksi hän on toiminut valokuvaajana. Hän jättäytyi vapaaksi kirjailijaksi 1990-luvun alussa. Haataja päätti jo alle kouluikäisenä, että hänestä tulee kirjailija. Seitsemäntoistavuotiaana hän sai päähänsä ryhtyä dekkarikirjailijaksi. Sitä ennen hän päätti kuitenkin selvittää, millainen on hyvä rikosromaani, ja luki Dostojevskin Rikoksen ja rangaistuksen. Teoksen luettuaan Haataja hautasi suunnitelmansa ja kirjoitti runokokoelman, jonka kustantaja kuitenkin palautti. Haataja oli jo neljäkymmentävuotias, kun hän vihdoin toteutti haaveensa. Esikoisteos on Nuori, kaunis ja kuollut. Kriitikot vertasivat Haatajaa Georges Simenoniin, joka onkin yksi kirjailijan esikuvista. Kirjallisuudentutkija Liisi Huhtala on määritellyt Haatajan teokset rikosaiheisiksi romaaneiksi, sillä niiden ote on vahvan kaunokirjallinen. Haataja on kirjoittanut toistakymmentä rikosromaania. Lähes kaikissa teoksissa rikoksia tutkii komisario Armas Tammelinin tutkimusryhmä. Tammelin on 60-vuotias, raihnainen, sydänvikainen oluenystävä mutta ei pidä lapsista. Kirjojen tapahtumat sijoittuvat pääosin Helsinkiin. Vuonna 1987 ilmestynyt Häkkilinnut sai Suomen dekkariseuran Vuoden johtolanka -palkinnon. Siitä on tehty myös tv-elokuva. Viimeisestä juoksusta puolestaan tehtiin radiokuunnelma. ”Haataja hallitsee kertojanotteellaan kollektiivisen poliisiromaanin tekniikkaa. Hänellä on myös taitoa rakentaa draamallisia kohtauksia, jotka usein laukeavat koomisina tilanteina. Huumori tulee esille myös dialogissa, joka psykologisen kuvauksen ohella on tyypillistä tekijälle. Romaanin juoni on huolellisesti laadittu ja realistinen”, sanotaan Vuoden johtolanka -palkinnon perusteluissa. Haatajalle myönnettiin taiteilijaeläke vuonna 2020. == Teokset == Teoksista on julkaissut uudet painokset CrimeTime. * * * * * * * * * * * * == Lähteet == == Aiheesta muualla == * Kiuruvetisiä kirjailijoita / Haataja Luokka:Suomalaiset rikoskirjailijat Luokka:Vuonna 1944 syntyneet Luokka:Elävät henkilöt
Markku Ropponen

Markku Tapani Ropponen (s. 12. helmikuuta 1955 Lappeenranta) on suomalainen kirjailija. Hänet tunnetaan parhaiten rikosromaaneistaan, mutta hän on julkaissut myös muita romaaneja sekä novelleja ja runoja. Ropponen on koulutukseltaan humanististen tieteiden kandidaatti ja kirjastonhoitaja. Hän työskenteli yli 30 vuotta Jyväskylän kaupunginkirjastossa ennen ryhtymistään vapaaksi kirjailijaksi. Hän on osuuskuntamuotoisen Crime Time -kustantamon perustajajäsen. Ropposen runoja julkaistiin kolmessa antologiassa 1980-luvulla. Hän voitti Nuoren Voiman Liiton kirjoituskilpailun runosarjan 1985 ja Lahden Runomaratonin 1986. Hänen ensimmäinen rikosromaaninsa Pronssijuhlat ilmestyi vuonna 1990 saaden hyvän vastaanoton sekä lukijoilta että kriitikoilta. Siitä on tehty myös radiokuunnelma. Esikoisteoksen jälkeen Ropposelta ilmestyi 1990-luvulla dekkareita tiheään tahtiin. Kirjat eivät muodostaneet sarjaa siten, että niissä olisi ollut sama henkilö pääosassa, vaan olivat yksittäisiä kertomuksia. Ne eivät yleensä sijoittuneet mihinkään nimeltä mainittuun kaupunkiin, vaikka kaupunkimiljöö usein muistuttikin Ropposen kotikaupunkia Jyväskylää. Pienen tauon jälkeen Ropponen palasi dekkareiden pariin 2000-luvulla. Kirjojen päähenkilönä on yksityisetsivä Otto Kuhala, jonka kotipaikka on Jyväskylä. Jyväskyläläisyys ja laajemmin keskisuomalaisuus näkyy selvästi Ropposen teosten miljöökuvauksissa. Ropponen on saanut teoksistaan useita tunnustuksia. Vuonna 1991 hänelle myönnettiin Suomen dekkariseuran Vuoden johtolanka -palkinto teoksesta Kuolemanuni. Palkintoperusteluiden mukaan ”Ropposen järjestyksessä toinen dekkari on kielellisesti hallittu ja rakenteellisesti tiivis teos. Leimaa-antavaa sille on huumori, joka tulee esiin niin Ropposen vuolaan vaivattomassa, jopa lyyrisiin mittoihin kurkottavassa kielessä kuin myös juonen lähes absurdeina käänteinä.” Vuonna 1995 Ropponen sai Jyväskylän kaupungin kulttuuripalkinnon, vuonna 1998 valtion kirjallisuustoimikunnan kolmivuotisen apurahan ja vuonna 2001 Keski-Suomen kulttuurirahaston apurahan. Ropposelle myönnettiin valtion ylimääräinen taiteilijaeläke vuonna 2021. thumb|Markku Ropponen Turun kirjamessuilla vuonna 2013. == Teokset == === Rikosromaanit === * * * * * * === Otto Kuhala -sarja === * * * * * * * * * * * * * * * * * * * === Marlon Turmanen -sarja === * * Laskevan auringon talo, Helsinki: CrimeTime, 2014 * Jäljet pimeään, Helsinki: CrimeTime, 2017 === Muut teokset === * * * * * === Kuunnelmat === * Arvokas palvelus: jännityskuunnelma (dramaturgi: Rauni Ranta). Yleisradio 1990. * Pronssijuhlat (dramatisoinut Timo Kanerva). Yleisradio 1990. * Orava ikkunassa: jännityskuunnelma (dramaturgi: Rauni Ranta). Yleisradio 1992. == Lähteet == == Aiheesta muualla == * Dekkarinetti / Ropponen * Ylen Elävä arkisto: Vieraana dekkaristi Markku Ropponen * Ylen Elävä arkisto: Markku Ropponen Aamun kirjassa Luokka:Suomalaiset rikoskirjailijat Luokka:Suomalaiset runoilijat Luokka:Suomalaiset kirjastonhoitajat Luokka:Vuonna 1955 syntyneet Luokka:Elävät henkilöt
The Art of Drowning

The Art of Drowning on yhdysvaltalaisen punk-yhtye AFI:n viides albumi, joka ilmestyi vuonna 2000. Albumi on tyyliltään hardcore punkia, mutta on muuttunut silti edellisiltä albumeilta popimpaan suuntaan. ==Kappalelista== # # # # # # # # # # # # # # # Battled (salakappale) ==Kokoonpano albumilla== * Davey Havok: laulu * Jade Puget: kitara * Hunter Burgan: basso * Adam Carson: rummut == Lähteet == Luokka:Vuoden 2000 albumit Luokka:AFI:n albumit
Seututie 904

Seututie 904 on Suomen tieverkon osuus Kainuussa. Tie haarautuu seututieltä 900 Kuhmon Hietaperällä Ontojärven rannalla ja kulkee Juonnon ja Koskenmäen kautta kohti Härmänkylää. Siellä tie risteää kantatien 89 kanssa ja ylittää Vartiuksen radan Hyrynsalmen kunnanrajalla. Sieltä tie jatkuu Karhuvaaran ja Kypärävaaran kautta Hyrynsalmelle ja liittyy siellä valtatiehen 5 kaksi kilometriä keskustan eteläpuolella. Tien pituus on 74 kilometriä. 904 Luokka:Kuhmon liikenne Luokka:Hyrynsalmen liikenne
Järjestelykeskus

Järjestelykeskus on valvottu paikka, mihin turvapaikanhakijat vastaanotetaan tai minne rajavartiolaitos luovuttaa turvapaikanhakijat poliisin rekisteröitäviksi, hoidettavaksi ja vastaanottokeskukseen siirrettäväksi odottamaan turvapaikkapäätöksiä. Kansainvälisissä uutisissa vastaavista paikoista käytetään nimitystä hotspot. Kunta sekä työvoima- ja elinkeinokeskus laativat varautumissuunnitelmaan suuren henkilöjoukon vastaanottamisen järjestämiseksi järjestelykeskuksen. == Tornion järjestelykeskus == Kansainvälistä suojelua hakevien määrä kasvoi vuoden 2015 kesästä lähtien Suomessa ennen näkemättömällä tavalla. Valtioneuvosto päätti syyskuussa 2015, että maahantulijat, joiden maahantulon edellytykset ovat epäselvät tai joiden henkilöllisyys on epäselvä, voidaan rekisteröintiä varten toimittaa järjestelykeskukseen. Tornion järjestelykeskus aloitti toimintansa Tornion vanhassa yhteislyseon rakennuksessa 22.9.2015. Tornion järjestelykeskus rekisteröi ajalla syyskuu 2015 - helmikuu 2016 kaikkiaan 16 612 turvapaikanhakijaa. Järjestelykeskus lopetti toimintansa maaliskuussa 2016. ==Vuoden 2023 järjestelykeskukset== Valtioneuvosto päätti marraskuussa 2023 perustaa järjestelykeskuksia Venäjältä tulevan massamaahantulijavirran sijoittamiseksi. Maahanmuuttovirastolla on jo omia vastaanottokeskuksia muun muassa Helsingissä, Lappeenrannan Joutsenossa ja Oulussa Heikinharjussa. Ensimmäisessä vaiheessa järjestelykeskus on tulossa HeikinharjuunMaa­han­muut­to­vi­ras­to pyörtää pää­tök­sen Oulun uk­rai­na­lais­ten pak­ko­siir­ros­ta ja peruu toimet, kaleva.fi ja Joutsenoon.Joutsenoon perustetaan itärajalta Suomeen pyrkivien järjestelykeskus, esaimaa.fi. ==Katso myös== * Joutsenon vastaanottokeskus * Heikinharjun vastaanottokeskus ==Lähteet== Luokka:Siviilikriisinhallinta Luokka:Pakolaisuus
Hannu Vuorio

Hannu Kalevi Vuorio (s. 16. maaliskuuta 1941 Helsinki) on helsinkiläinen kirjailija. Vuorio on koulutukseltaan humanististen tieteiden kandidaatti. Hän työskenteli 1960-luvulla toimittajana ja kriitikkona sekä julkaisi runoja. Hän laati kirja-arvosteluja muun muassa Ylioppilaslehteen, Kansan Uutisiin ja Pentti Saarikosken johtamaan Aikalainen-lehteen. Hän on tehnyt myös radio- ja tv-käsikirjoituksia. Vuorio toimi parinkymmenen vuoden ajan Suomen kommunistisen puolueen sekä 1980-luvun lopulla Suomen kommunistisen puolueen (yhtenäisyys) järjestötehtävissä, viimeksi SKPy:n tiedotussihteerinä. Vuorio julkaisi vuonna 1995 esikoisdekkarinsa Nyman, jonka tapahtumat sijoittuvat hänen lapsuudenmaisemiinsa, Helsingin Kallion kulmille. Kirja menestyi hyvin, se oli ehdolla Helsingin Sanomien vuoden parhaan esikoisteoksen palkinnon saajaksi. Teoksellaan Nyman sai myös Suomen dekkariseuran Vuoden johtolanka -palkinnon.Kirjasampo: Vuoden johtolanka Viitattu 11.7.2023. ”Vuorion teoksen ansiona on, että se käyttää kovaksikeitetyn dekkarin perinnettä punoen sen kiinnostavasti veijariromaanin traditioon. Teos näyttää, että nokkela ja vakuuttava rikosjuoni voidaan kutoa arkiseen ympäristöön; kotimainen jännäri voi olla kovaksikeitetty ilman kliseitä”, sanotaan palkinnon perusteluissa. Vuorion kirjoista peilautuvat monet yhteiskunnalliset ilmiöt huumeiden käytöstä rasismiin. Vuorio onkin sanonut, että enemmän kuin DNA-tutkimukset häntä kiinnostavat yhteiskunta sekä ihmisten elämä ja ajattelu. Hän viljelee teoksissaan elävää stadin slangia. Vuorion teos Aviorikosromaani (2005) ei muusta tuotannosta poiketen ole dekkari vaan romaani suhteen päättymisestä ja miehestä, joka etsii omaa paikkaansa elämässä. == Teokset == * * * * * * * * * * * * * * * ==Lähteet== == Aiheesta muualla == * Kirjasampo: Hannu Vuorio Luokka:SKP:ssä (1918–1990) vaikuttaneet henkilöt Luokka:Suomalaiset rikoskirjailijat Luokka:Suomalaiset kirjailijat Luokka:Vuonna 1941 syntyneet Luokka:Elävät henkilöt
Jokikylä (Ristijärvi)

Jokikylä on kylä Ristijärvellä Kainuussa. Se sijaitsee Emäjoen ja Pienijoen yhtymäkohdassa. Valtatie 5 ja Kontiomäen–Ämmänsaaren rautatie kulkevat Jokikylän läpi. Jokikylästä on noin kahdeksan kilometriä Ristijärvelle ja noin 17 kilometriä Hyrynsalmelle. Jokikylässä on toiminut kolme kauppaa, mutta ne ovat lopettaneet toimintansa autojen yleistymisen jälkeen. Jokikylän koulu puolestaan lakkautettiin 2004. == Lähteet == Luokka:Ristijärven kylät
Jokikylä

Jokikylä voi tarkoittaa: * eräs peltomuotoon perustuvista kylätyypeistä * Jokikylä, kylä Evijärvellä * Jokikylä, kylä Haukiputaalla * Jokikylä, kylä Iissä * Jokikylä, kylä Ilmajoella * Jokikylä, kylä Kihniöllä * Jokikylä, kylä Kälviällä * Jokikylä, kylä Laihialla * Jokikylä, kylä Lohtajalla * Jokikylä, kylä Nivalassa * Jokikylä, kylä Nurmeksessa * Jokikylä, entinen kylä Petsamossa Suomen Neuvostoliitolle luovuttamalla alueella * Jokikylä, kylä Pyhäjärvellä * Jokikylä, kylä Rantsilassa * Jokikylä, Riihimäki * Jokikylä, kylä Ristijärvellä * Jokikylän rautatieasema Ristijärvellä * Jokikylä, kylä Sievissä * Jokikylä, kylä Simossa * Jokikylä, kylä Taivalkoskella * Jokikylä, kylä Töysässä * Jokikylä, kylä Utajärvellä.
Monica Hughes

Monica Hughes (Monica Enid Dickens Strallon) O.C. (3. marraskuuta 1925, Liverpool, Englanti – 7. maaliskuuta 2003, Edmonton, Kanada) oli kanadalainen kirjailija. Hän kirjoitti suosittuja tieteiskirjoja lapsille ja nuorille, ja voitti mm. Vicky Metcalf Award-palkinnon vuonna 1981, Canada Council Children's Literature Award-palkinnon vuosina 1982 ja 1983 sekä Phoenix Award- palkinnon vuonna 2000. Häneltä on suomennettu ainakin seuraavat kirjat: Tiikeri-sarjan Uhka syvyyksistä ja Kolme K, kaupungin valtias sekä Arkki 1-sarjan Tietokoneen vangit (WS 1986) ja Uniensieppaaja (WS 1990). == Kirjallisuutta == Vuosi Alkuperäinen nimi Suomenkielinen nimi Sarjan nimi Huomioita 1974 Gold Fever Trail: A Klondike Adventure 1975 Crisis on Conshelf Ten Uhka syvyydestä (1980) Crisis on Conshelf Ten 1977 Earthdark Crisis on Conshelf Ten 1978 The Tomorrow City Kolme K - kaupungin valtias (1980) 1979 Beyond the Dark River 1980 Keeper of the Isis Light Isis 1981 The Guardian of Isis Isis 1982 The Isis Pedlar Isis 1982 Ring-Rise Ring-Set 1982 The Beckoning Lights 1982 The Treasure of the Long Sault 1982 Hunter in the Dark kokoelma 1983 My Name Is Paula Popwich 1983 Space Trap 1984 Devil on My Back Tietokoneen vangit (1986) Arkki 1 1985 Sandwriter Sandwriter 1986 The Dream Catcher Uniensieppaaja (1990) Arkki 1 1986 Blaine's Way 1987 Log Jam 1988 Spirit River 1989 The Promise Sandwriter 1989 The Refuge 1990 Invitation to the Game 1992 The Crystal Drop 1995 The Golden Aquarians 1995 Castle Tourmandyne 1995 Where Have You Been, Billy Boy? 1996 The Dirty Car 1996 Lost at the School Fair 1996 The Seven Magpies 1997 The Faces of Fear 1998 Skyways: Copymasters Betty Rootin kanssa 1998 The Story Box 1998 What If...? kokoelma, toimittajana 1999 The Other Place 2000 Storm Warning 2002 The Maze Luokka:Kanadalaiset tieteiskirjailijat Luokka:Kanadalaiset lasten- ja nuortenkirjailijat Luokka:Officer of the Order of Canada Luokka:Vuonna 1925 syntyneet Luokka:Vuonna 2003 kuolleet
Fritsu

Fritsu on slangisana, joka tarkoittaa suudelman imujälkeä esimerkiksi kaulassa. Ruhjevamma syntyy iholle, kun pitkittynyt imu rikkoo ohuet hiussuonet. Laajalti levinneen käsityksen mukaan sana ”fritsu” tulisi saksalaisten sotilaiden yleisestä Fritz-etunimestä ja olisi levinnyt Suomeen sisällissotaan tulleiden saksalaissotilaiden mukana. Sana on kuitenkin tätä vanhempi, sillä sen variaatiota fritsari on käytetty jo 1900-luvun alussa. Se on johdettu suomeen alkujaan ruotsin sanasta frimärke, joka tarkoittaa postimerkkiä. Fritsujen vanhempi nimitys on ”huunpurema”. Kansanperinteen mukaan Huu on yöllä liikkuva mystinen olento, joka imee nuorten naisten kauloja. Fritsun katoamisaika vaihtelee päivästä aina jopa viikkoon asti. Katoamista voi nopeuttaa mustelmien hoitoon tarkoitetuilla voiteilla. Fritsusta voi yrittää päästä eroon hieromalla ja painelemalla sitä varovasti verenkierron vilkastuttamiseksi alueella. == Lähteet == Luokka:Seksuaalisuus Luokka:Slangi Luokka:Seulonnan keskeiset artikkelit
Iijärvi

Iijärvi voi tarkoittaa seuraavia maantieteellisiä kohteita: * Iijärvi, järvi Inarissa * Iijärvi, kylä Jaakkimassa luovutetulla alueella * Iijärvi, järvi Kuusamossa * Iijärvi, järvi Ristijärven ja Paltamon kuntien rajalla * Iijärvi, järvi Sulkavalla * Iijärvi, järvi Suomussalmella * Iso-Ii, järvi ja järvenosa Iisalmessa ** Pikku-Ii, Iso-Iin järvenosa Iisalmessa ** Iijärvi, toinen nimitys Iso-Iille Iisalmessa * Iso-Iijärvi, järvi Jaakkimassa luovutetulla alueella. * Iijärvi, suo Lahdessa Luokka:Järvien täsmennyssivut
Pesiökylän rautatieasema

Pesiökylän rautatieasema () sijaitsee Pesiökylässä Suomussalmen kunnassa Kainuussa rataosalla . Liikennepaikan etäisyys Helsingin asemalta on 732,8 ratakilometriä mitattuna Pieksämäen ja Iisalmen asemien kautta. Liikennepaikka on miehittämätön, ja liikenteen ohjaus tapahtuu Oulun rautatieasemalta käsin. Pesiökylässä ei ole turvalaitteita, vaan liikenteenhoito perustuu radiolla junille annettaviin liikkumislupiin. Pesiökylässä on kolme raidetta. Entinen Taivalkosken suunnan pääraide toimii kuormaus- ja väistöraiteena, ja raide 2 toimii läpikulkuraiteena Ämmänsaaren suuntaan. Lisäksi ratapihan länsilaidalla on lyhyt kuormausraide. ==Historia== Liikennepaikka avattiin liikenteelle 16. syyskuuta 1955. Henkilöliikenne lakkautettiin 15. heinäkuuta 1982, jolloin myös liikennepaikka lakkautettiin väliaikaisesti. Se otettiin kuitenkin uudelleen kaupallisen tavaraliikenteen käyttöön 17.11.1988, ja kaupallinen tavaraliikenne jatkui aina 1. helmikuuta 1999 saakka. 1\. heinäkuuta 2004 saakka Pesiökylä oli risteysasema, jossa Kontiomäen–Taivalkosken radasta haarautui sivurata Suomussalmen Ämmänsaareen. Tuolloin rataosan Pesiökylä–Taivalkoski kunnossapito lopetettiin ja se suljettiin liikenteeltä. Tätä seurasi hyvin pian myös Pesiökylän ratapihan supistaminen. Liikennepaikan opastimet oli sammutettu jo aiemmin ja korvattu liikennepaikkamerkeillä. Rautatien vesitornin vierellä seisoi aikaisemmin muistomerkkiveturi, Tk3-sarjan höyryveturi numero 1152. Veturi siirrettiin Ämmänsaareen seututie 892:n ja Jalonkadun risteykseen 28. heinäkuuta 2009. ==Asemarakennus== Pesiökylän asemarakennus on valmistunut 1951 ja sen pinta-ala on 203 m². Asema-alueeseen kuuluvat myös kellari, pumppuhuone, halkovaja, sauna ja vesitorni ==Lähteet== ==Aiheesta muualla== * Vaunut.org: kuvia Pesiökylästä Luokka:Suomussalmen rautatieliikennepaikat
Samuel Barlay

Samuel Barlay (s. 15. syyskuuta 1986) on sierraleonelainen jalkapalloilija, pelipaikaltaan keskikenttäpelaaja. Hän pelasi Ruotsin Allsvenskanissa Malmö FF:n joukkueessa kaudella 2005, Suomen Veikkausliigassa IFK Mariehamnin joukkueessa kausina 2006 ja 2008 sekä sen jälkeen Azerbaidžanin Valioliigassa Mughanin, Ravan Bakun ja AZAL:in joukkueissa. Barlayn sierraleonelainen kasvattajaseura on East End Lions, ja hän on Ruotsissa edustanut Malmön lisäksi Örgryte IS:ää, Syrianska IF Kerburania ja IFK Moraa. Barlay pelasi Sierra Leonen joukkueessa alle 17-vuotiaiden maailmanmestaruuskilpailuissa 2003 Suomessa ja oli joukkueen kapteeni. Hän pelasi Sierra Leonen A-maajoukkueessa vajaat 20 maaottelua ja teki maalin kesäkuussa 2012 MM- karsintaottelussa Päiväntasaajan Guineaa vastaan. == Lähteet == Luokka:Sierraleonelaiset jalkapalloilijat Luokka:Vuonna 1986 syntyneet Luokka:Elävät henkilöt
Krazy Kat

Krazy Kat on George Herrimanin luoma sarjakuva, joka ilmestyi yhdysvaltalaisissa sanomalehdissä vuosina 1913–1944. Sitä pidetään nykyään kulttiklassikkona, joka vei sarjakuvataiteen ilmaisuvoiman äärimmilleen. Krazy Katin alati toistuvassa teemassa ilkeä hiiri nimeltään Ignatz Mouse paiskaa Krazy Kat -nimistä kissaa tiilellä, kissa huokaisee onnellisena ja hiiri tokaisee "hullu kissa". Kissan sukupuolesta ei ole tarkkaa tietoa, mutta se rakastaa hellästi kaikkea ja varsinkin Ignatz Mousea, joka puolestaan inhoaa tunteilevaa kissaa. Herrimanin käyttämä alkuperäinen kieli on sekoitus väärää oikeinkirjoitusta, arizonalaista ääntämystä ja vanhaa englantia. Saman teeman jatkuvasti kehittyvä variointi, kuvien unenomainen maailma ja runollinen sanankäyttö ovat tehneet sarjakuvasta yhden alansa arvostetuimmista. Etenkin sivunkokoisia sunnuntaisarjoja pidetään taiteellisesti ansiokkaina. Amerikkalainen Gilbert Seldes kirjoitti Krazy Katista ylistävän arvostelun vuonna 1924 kirjassaan The Seven Lively Arts. Krazy Katin hahmot seikkailevat Coconinon piirikunnassa, Arizonassa. Sen maisemissa voi nähdä myös muotoja Monument Valleystä. Krazy Katista on tehty myös piirrettyjä lyhytelokuvia. Niitä teki Bray Productions 1920-luvulla, Screen Gems 1930-luvulla ja Famous Studios ja Rembrandt Films 1960-luvulla. Levittäjinä olivat Paramount ja Columbia. Suomenkielisessä dubbauksessa toimi Golden Voice Krazy Kat -videokaseteissa. Suomeksi Krazy Kat -sarjakuvaa on julkaissut Kustannus Oy Jalava. Suomalaiset albumit ovat toimittaneet ja suomentaneet Soile ja Heikki Kaukoranta. ==Sarjakuvan hahmot== * Krazy Kat. Sarjakuvan päähenkilö, kissa, joka rakastaa Ignatz-hiirtä. Odottaa Ignatzin heittävän tiilen nuppiinsa rakkauden osoituksena. Krazy puhuu hieman erikoisella tavalla: "... rapun vääntöpiirilläkö vai nauriin vääntöpiirillä?" * Ignatz Hiiri (Ignatz Mouse). Hiiri, joka vihaa kissaa ja siksi heittää sitä tiilellä. Perheellinen hiiri, jolla on vaimo ja kolme poikaa. * Konstaapeli Pupp (Offissa Bull Pupp). Poliisi ja koira. Vihaa Ignatz-hiirtä ja rakastaa salaa Krazyä. Heittää hiiren tyrmään aina kun saa sen kiinni heittämästä tiilellä kissaa. * Kolin Kelly. Koira ja tiilitehtailija. Myy Ignatzille tiiliä. * Rva Kvakk Vakk (Mrs. Kwak Wak). Ankka ja seudun pahin juoruaja. Seuraa muotia. * Joe Haikara (Joe Stork). Jälkikasvun järjestäjä rahvaalle ja ruhtinaalle. * Don Kojootti (Don Kiyote). Meksikolainen kojootti. * Rva Marihuana Pelona (Mrs.). Leskirouva * Kim A. Maalainen (Bum Bill Bee). Kuhnuri ja kulkuri. ==Suomeksi julkaistut albumit== * Krazy Kat, Jalava, 1983 * Krazy Kat 2, Jalava, 1988 * Krazy Kat 3, Jalava, 1994 * Krazy Kat 4, Pikku enskeli, Jalava, 1998 * Krazy Kat 1916–1918, Otava, 2017 (ISBN 978-951-1-30883-6) == Triviaa == * R.E.M.-solisti Michael Stipella on käsivarteensa tatuoituna Ignatz Hiiri ja Krazy KatRec.music.rem FAQ (luettu 26.3.2007). ==Lähteet== Luokka:Yhdysvaltalainen sarjakuva Luokka:Strippisarjakuva Luokka:Sarjakuvahahmot Luokka:Kuvitteelliset kissat
Pierluigi Martini

Pierluigi Martini (s. 23. huhtikuuta 1961 Ravenna, Italiahttps://results.motorsportstats.com/drivers/pierluigi-martini/career) on italialainen kilpa-autoilija. Hän ajoi Formula 1 -sarjassa vuosina 1984–1985 ja 1988–1995. Martini voitti vuonna 1999 Le Mansin 24 tunnin ajon Yannick Dalmasin ja Joachim Winkelhockin kanssa. Pierluigi Martini pitää hallussaan yhtä F1-sarjan vähiten tavoitelluista ennätyksistä: hänellä on kaikkein eniten GP-startteja (118 kisaa; oikeastaan 124, sillä hän karsiutui kuudesta kilpailusta) ilman ainuttakaan palkintosijoitusta. Hän on parhaimmillaan yltänyt osakilpailussa neljänneksi (San Marinon GP 1991 ja Portugalin GP 1991). MM-pisteitä hän keräsi kymmenen kautta kestäneellä F1-urallaan yhteensä 18. Martini oli aikanaan lupaava kuljettaja mm. Euroopan Formula 3 -sarjassa, jonka hän voitti 1983. Formula ykkösiä hän pääsi kokeilemaan 1984, jolloin hän ajoi yhden osakilpailun Tolemanilla. Seuraavaksi vuodeksi hänet palkattiin Minardille. Debyyttikausi sujui kuitenkin sen verran nihkeästi, että "Piero" passitettiin kahdeksi vuodeksi Formula 3000 -sarjaan hankkimaan lisää kokemusta. Martini teki paluun ykkösiin 1988. Hänen kohtalokseen tuli ajaa edelleen pikkutalleissa, Minardilla ja Dallaralla, joiden autoilla ei juuri ollut menestymisen mahdollisuuksia. Hän ajoi Minardin ja samalla F1-uransa ensimmäisen MM-pisteen Yhdysvaltain GP:ssä 1988. Tosin Martinin tallitoveri kaudelta 1992, Jyrki Järvilehto, onnistui nappaamaan yhden kolmossijan Dallarallaan. Sitä paitsi Minardikaan ei ollut takavuosina lähimainkaan yhtä hidas kuin 2000-luvulla: Martini ehti ajokillaan kerran peräti toiseen lähtöruutuun (Yhdysvaltain GP:ssä 1990) ja kerran kolmanteen ruutuun (Australian GP 1989). F1-uran jälkeen Martini siirtyi urheiluautoihin. Hänen autokuntansa voitti Le Mansin 24 tunnin ajon 1999. Voittaja-BMW:n ratissa vuorotteli Martinin lisäksi kaksi muuta F1:ssä vaatimattomasti menestynyttä kuljettajaa, Yannick Dalmas ja Joachim Winkelhock. ==F1-kaudet, pisteet ja sijoitukset== * 1984 (Toleman): 0 MM-pistettä, sijoitus MM-sarjassa - * 1985 (Minardi): 0 pistettä, sijoitus - * 1986 ei ajanut * 1987 ei ajanut * 1988 (Minardi): 1 piste, sijoitus 16:s * 1989 (Minardi): 5 pistettä, sijoitus 14:s * 1990 (Minardi): 0 pistettä, sijoitus - * 1991 (Minardi): 6 pistettä, sijoitus 11:s * 1992 (Dallara): 2 pistettä, sijoitus 14:s * 1993 (Minardi): 0 pistettä, sijoitus - * 1994 (Minardi): 4 pistettä, sijoitus 18:s * 1995 (Minardi): 0 pistettä, sijoitus - == Lähteet == ==Aiheesta muualla== * Grand Prix Racing / Martini * F1-legend / Martini Luokka:Italialaiset Formula 1 -kuljettajat Luokka:Le Mansin 24 tunnin ajon voittajat Luokka:American Le Mans Series -kuljettajat Luokka:Vuonna 1961 syntyneet Luokka:Elävät henkilöt
Minka (malli)

Minka (s. 7. syyskuuta 1970, Soul) on eteläkorealaissyntyinen valokuvamalli, striptease-esiintyjä ja pornoelokuvien näyttelijä. Minka muutti Yhdysvaltoihin vuonna 1993 tennisvalmentajaksi, muttei saanut tarvittavaa lisenssiä huonon kielitaitonsa vuoksi. Erään ottelun jälkeen hänen pelaajaparinsa kiinnitti suihkussa huomiota pelikaverinsa vartaloon ja ehdotti työskentelyä alastonmallina. Minka lähetti kuvansa pornoelokuvien ohjaajana tunnetulle John Grahamille Englantiin. Kahden viikon kuluttua hän sai matkaliput ja lensi saarivaltioon Grahamin luokse. Englannissa Minka kokeili striptease-esiintyjän työtä, jolloin John Graham otti yhteyttä Universal Entertainment -yhtiöön. Yhdysvaltoihin palattuaan Minka sai tarjouksia strippiklubeilta ympäri maata. Minkasta tuli isorintaisista malleistaan tunnetun amerikkalaisen Score-lehden kautta historian toiseksi valokuvatuin malli. Minka pornoelokuvauran aloitti vuonna 1994 elokuva Duke of Knockers 2. Noihin aikoihin hän matkusteli paljon erityisesti Englannissa. Hän työskenteli myös Scoren valokuvamallina. Minka on myös elokuvien tuottaja. Pääasiassa hänen tuottamansa elokuvat ovat saatavilla vain tähden omalta kotisivulta. Nykyisin hän asuu Las Vegasissa. Minkalla on poikkeuksellisen suuret rinnat. Aasialaisnaisista kenelläkään koko maailmassa ei tiettävästi liene yhtä suuria rintoja. Minka on ainakin epävirallisesti isorintaisin aasialaisnainen. Minkan rinnat eivät ole silikonia, vaan ne sisältävät polypropyleenia. Polypropyleeni on kestävää ja siksi rintojen kokoa voidaan kasvattaa enemmän kuin perinteisellä silikonilla. Minkan kotisivuilla tähden kuppikoon kerrotaan olevan 44KK ja Minkan itsensä mukaan niiden kappalekohtainen paino on noin 6 kg. Minka on esiintynyt lukuisten televisio- ohjelmien vieraana, muun muassa Conan O'Brienin talk show -ohjelmassa. ==Lähteet== Luokka:Yhdysvaltalaiset pornonäyttelijät Luokka:Vuonna 1970 syntyneet Luokka:Elävät henkilöt
Paljakka (vaara Hyrynsalmella)

Paljakka on 384 metriä korkea vaara Kainuussa. Se sijaitsee Hyrynsalmen ja Puolangan kuntien rajalla, korkein kohta on Hyrynsalmen puolella. Alueen metsä on pääasiassa vanhaa kuusimetsää. Kuusiin kertyy talvella runsaasti tykkylunta. Paljakantie kulkee Hyrynsalmella vaaran jyrkän pohjoisrinteen, Jyrkäntörmän, kautta. Mäen jyrkkyys on 17 % Paljakalla sijaitsee myös luonnonpuisto, yleisradiomasto ja Mustarinda-talo. Paljakan laskettelukeskus ei nimestään huolimatta sijaitse Paljakan vaaralla, vaan Paljakan lähellä sijaitsevan Teeriharjun rinteellä. ==Katso myös== * Paljakka (laskettelukeskus) * Paljakan luonnonpuisto Luokka:Vaarat Luokka:Hyrynsalmen luonto
Röllit

Röllit (Agrostis) on heinäkasvien (Poaceae) heimoon kuuluva suku, johon kuuluu noin sata lajia. Lajit ovat mätästäviä ja tavallisesti monivuotisia. Kukinto on röyhy. Suomen luonnossa kasvaa kymmenen röllilajia, joiden lisäksi on tavattu useampia röllilajien risteymiä. Suomen lajeista nurmirölli (Agrostis capillaris) ja luhtarölli eli koiranrölli (Agrostis canina) ovat selvästi yleisimmät röllilajit, mutta myös pohjanrölli (Agrostis mertensii), rönsyrölli (Agrostis stolonifera) ja isorölli (Agrostis gigantea) ovat yleisiä. Joitakin röllilajeja käytetään nurmikoiden kasvattamiseen, koska ne kestävät hyvin kulutusta ja leikkausta erittäin lyhyeksi. Niillä on myös miellyttävä, syvän vihreä väri. Rönsyrölliä (Agrostis stolonifera) käytetään yleisesti golfkentillä, erityisesti kenttien viheriöillä. == Lajeja ja muunnoksia == * Agrostis canina – luhtarölli eli koiranrölli * Agrostis capillaris – nurmirölli (syn. Agrostis tenuis) * Agrostis castellana – etelänrölli * Agrostis clavata – hoikkarölli * Agrostis congestiflora * Agrostis curtisii * Agrostis exarata – alaskanrölli * Agrostis gigantea – isorölli ** Agrostis gigantea var. gigantea – rikkaisorölli ** Agrostis gigantea var. glaucescens – meri-isorölli ** Agrostis gigantea var. repens – järvi-isorölli * Agrostis gracililaxa * Agrostis mertensii – pohjanrölli * Agrostis nebulosa – uturölli * Agrostis pourretii – kalpearölli eli kalvasrölli * Agrostis quinqueseta – kenianrölli * Agrostis rossiae * Agrostis scabra – rikkarölli * Agrostis stolonifera – rönsyrölli ** Agrostis stolonifera var. bottnica – merirönsyrölli ** Agrostis stolonifera var. stolonifera – rantarönsyrölli * Agrostis vinealis – jäykkärölli Rölleihin voidaan yhdistää sutiheinät (Chaetopogon) ja röllikät (Neoschischkinia). Näistä siirrettyjä lajeja ovat: * sutirölli eli sutiheinä eli partaheinä (Agrostis subspicata, syn. Chaetopogon fasciculatus) * harsuröllikkä (Agrostis reuteri, syn. Neoschischkinia reuteri) == Lähteet == * === Viitteet === == Aiheesta muualla == * Suomen Lajitietokeskus: Röllit (Agrostis) * Finto: Kassu – Kasvien suomenkieliset nimet: Agrostis * Funet: Röllit (Agrostis) * ITIS: Agrostis * United States Department of Agriculture (USDA): Agrostis * Flora of China: Agrostis *
Yhdystie 8890

Yhdystie 8890 on Suomen tieverkon osuus Kainuussa. Tie alkaa Ristijärveltä seututieltä 888 ja kulkee Emäjoen länsipuolta Karpinvaaran ja Oravivaaran kautta Hyrynsalmelle. Tien pituus on noin 24 kilometriä, ja siinä on noin kahdeksan kilometriä pitkä suora, aikoinaan Suomen pisin. Oravivaarassa on Kaunislehdon talomuseo. Yhdystie 8890 on valtatie 5:n vanha linjaus. Tien varrella Ristijärvellä on Möykkysenjoen museosilta. Luokka:Ristijärven liikenne Luokka:Hyrynsalmen liikenne 8890
Kesämaa (huvipuisto)

Kesämaa on Punkaharjulla Etelä-Savossa sijaitseva huvipuistoalue, joka uudistui täysin kesäksi 2008. Punkaharjun Lomakeskuksen läheisyydessä sijaitsevassa noin kahdeksan hehtaarin laajuisessa puistossa on vesiliukumäkiä, uima-altaita sekä erilaisia puuhapisteitä. Alueella on myös kahvila, grilli, kioskeja, saunoja, peseytymistilat sekä lastenhoito- ja ensiaputilat. Kesämaa on avoinna kesä–elokuussa. ==Laitteet ja välineet== * Leewi-laiva, uutta 2008 * törmäilyautot * Uudistetut ravintola ja sosiaalitilat * vesiliukumäkiä * koskirengasliukumäki * lämmitetty uima-allas * pomppu- ja kiipeilypaikkoja * pallomeri * polkuautoja * tekojärvi törmäilyveneille ja kanooteille *Nautic Jet hyppyvene *pelihalli ==Aiheesta muualla== * Punkaharju resort: Kesämaa * ==Lähteet== Luokka:Punkaharju Luokka:Suomen huvipuistot Luokka:Savonlinnan nähtävyydet Luokka:Savonlinnan rakennukset ja rakennelmat
Arijoutsi (nimi)

Arijoutsi on suomalainen, yleensä miehen, etunimi. Se oli almanakassa 1929–49, jolloin nimipäivä oli 4. maaliskuuta. Nimi on esiintynyt Lapin asiakirjoissa jo 1500-luvulla, mutta ei ole sittemmin saavuttanut suurta suosiota. Digi- ja väestötietoviraston tietojen tietojen mukaan vuosina 1900–2019 nimi on annettu hieman alle 120 miehelle ja muutamalle naiselle. Suurin osa heistä on syntynyt ennen vuotta 1960 Arijoutsi on alkuperältään joko saamelainen tai suomalais- karjalainen nimi. Sen kantana on teorian mukaan latinalainen nimi Hadrianus, joka merkitsee "adrialainen" ("Adrianmeren rannalta kotoisin oleva"). Samaa kantaa ovat nimet Ari, Atte ja Atro. Kirjailija Heikki Marttila on käyttänyt nimimerkkiä Arijoutsi. ==Lähteet== * ===Viitteet=== Luokka:Etunimet
Heinä (täsmennyssivu)

Heinä voi tarkoittaa seuraavia asioita: * heinäkasveihin (Poaceae) kuuluva kasvi * heinä, heinäkasvien tai muiden ruohovartisten kasvien, kuten sarojen, kuivatettu kasvimassa, jota käytetään etenkin karjan rehuna == Sukunimi == * Erkka Heinä (s. 1981), suomalainen jalkapallomaalivahti * Joona-Ville Heinä (s. 1989), suomalainen pika-aitajuoksija == Katso myös == * heinälaatikko, ruuankypsytyksen apuväline
Tanssiohjain

Tanssiohjain on peliohjain, jota käytetään tanssipelien pelaamiseen. Tanssiohjaimia on karkeasti kahdenlaisia: joustavia ja kovia. Tanssimatot ovat joustavia tekokuidusta valmistettuja mattoja, kun taas kovissa tanssiohjaimissa (tanssipadi) materiaaleina käytetään lähinnä metallia ja kovia muoveja. Tanssiohjaimissa on yleensä neljästä yhdeksään jaloilla paineltavaa isoa kosketusaluetta. Näiden lisäksi ohjaimessa voi olla toimintonäppäimiä esimerkiksi pelin valikoiden selaamista varten. Arcade- tanssipeleissä käytetään erityisen kestäviksi suunniteltuja kovia tanssipadeja. Kotikäyttöön kovia tanssipadeja valmistavat esimerkiksi Cobalt Flux ja RedOctane. == Aiheesta muualla == * Cobalt Flux * RedOctane * StepManian adapterisivu * Suomen Tanssipelaajat RY - Suomalaisen tanssipeliyhdistyksen sivusto. * Konsolinet - Helsingin keskustassa sijaitseva pelikauppa joka myy tanssimattoja, adaptereita yms. Luokka:Tanssipelit Luokka:Videopeliohjaimet
Roberto Rossellini

Roberto Rossellini (8. toukokuuta 1906 Rooma, Italia – 3. kesäkuuta 1977 Rooma) oli italialainen elokuvaohjaaja ja käsikirjoittaja. Hän oli Vittorio de Sican ohella keskeinen neorealismin tyylisuunnan kehittäjä. Rosselini aloitti uransa fasismin kaudella ja ohjasi ensimmäisen pitkän näytelmäelokuvansa vuonna 1941. Toisen maailmansodan jälkeen hän nousi maailmanlaajuiseen kuuluisuuteen neorealistisilla elokuvilla, kuten Rooma – avoin kaupunki (1945). Rosselini aloitti yhteistyön näyttelijä Ingrid Bergmanin kanssa vuonna 1949. Heidän välilleen syntyi myös rakkaussuhde ja avioliitto. Koska molemmat olivat olleet tahoillaan naimisissa jo suhteen alkaessa, tämä aiheutti laajaa paheksuntaa ja myös heidän elokuviensa boikotointia. Vasta myöhemmin heidän yhteiset elokuvansa, kuten Matka Italiassa (1954), ovat saaneet arvostusta. Vuoden 1959 elokuva Kenraali della Rovere nosti Rosselinin takaisin maineeseen. 1960-luvulla hän teki useita televisioelokuvia, joista Aurinkokuninkaan valtaannousu (1966) sai menestystä myös kansainvälisessä teatterilevityksessä. Rosselini ohjasi myös teatteri- ja oopperaesityksiä. ==Elokuvatuotannon vaiheita== Rossellinin ensimmäiset pitkät elokuvat olivat toisen maailmansodan aikaisia tuotantoja, jotka olivat fasistihallituksen meriministeriön tilaamia. Musiikin on useisiin hänen filmeihinsä tehnyt hänen veljensä Renzo Rossellini. Vuonna 1945 hallitusvalta oli vaihtumassa, kun Rossellini teki kuuluisimman elokuvansa Rooma – avoin kaupunki. Siinäkin oli osittain dokumentaarisia osuuksia kuten aiemmissa tilaustöissä. Filmin painokkaan sisällön perusteella Rossellinia on sanottu sodanjälkeisen Euroopan omaksitunnoksi. Filmi tehtiin varsin alkeellisilla välineillä ja vaikeissa oloissa. Vuonna 1949 solmittu avioliitto Ingrid Bergmanin kanssa muutti hänen elokuviensa luonteen: pääpaino siirtyi roolihahmojen välisiin suhteisiin ja heidän vierantumiseensa. Useat Rossellinin 1950-luvun filmit edustavat historiallista realismia. Saman vuosikymmenen lopussa hän siirtyi pääosin televisiotuotantoihin, joissa Rossellini käsitteli muun muassa historian merkkihenkilöitä ja filosofeja. ==Triviaa== Roberto Rossellini oli myös kilpa-ajaja. Jyväskylän Suurajoissa 13.09.1953 hän sijoittui neljänneksi "urheiluvaunuluokassa". (Suomen Urheilutietäjät r.y.: mitä tapahtui vuonna 1953). Rossellini ajoi Ferraria, joita hänellä oli useita. Hän oli vaimonsa Ingrid Bergmanin kanssa Enzo Ferrarin perhetuttuja (kuva). == Merkittävimpiä elokuvia == * Rooma – avoin kaupunki. 1945 * Paisa – vapauden tuli, 1946 * Saksa vuonna nolla, 1947 * Stromboli, 1949 * Europa ’51, 1952 * Matka Italiassa, 1954 * Kenraali della Rovere, 1959 * Aurinkokuninkaan valtaannousu, 1966, televisioelokuva == Lähteet == * * WSOY facta, suuri tietosanakirja * === Viitteet === == Kirjallisuutta == * ”Vain tosi on kaunista”, Rossellinin lausuntoja uran eri vuosilta. Filmihullu 5/1978. == Aiheesta muualla == Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Vuonna 1906 syntyneet Luokka:Vuonna 1977 kuolleet
Nariqala

Nariqala () on kaksiosainen linnake Georgian pääkaupungissa Tbilisissä. Se sijaitsee jyrkällä kukkulalla. Linnakkeen alemmalla tasolla on Pyhän Nikolauksen kirkko ja kahvila. Linnake perustettiin 300-luvulla Shuris-tsikhe- nimisenä ja Daavid Rakentajan johdolla sitä uudistettiin 600-luvulla. Mongolit nimesivät sen Narin Qalaksi. Vuonna 1827 maanjäristys vahingoitti linnaketta. Luokka:Tbilisi
Herkko

Herkko on suomalainen miehen etunimi. Herkko on suomalainen muunnos nimestä Herman, joka merkitsee 'sotajoukkomiestä', 'sotilasta'. Suomen almanakassa Herkko on ollut vuodesta 1952 lähtien nykyisellä paikallaan. Suosituimmillaan nimi on ollut 1980–1990-luvuilla. Vuoden 2019 loppuun mennessä Digi- ja väestötietoviraston tietojen mukaan Suomessa on kaikkiaan ollut kirjoilla 445 Herkko-nimistä miestä ja alle viisi sen nimistä naista. == Tunnettuja Herkkoja == * Herkko Hietanen, teknologiaoikeuteen erikoistunut lakimies * Herkko Kivekäs, rovasti, virsirunoilija ja uskonnollinen kirjailija * Herkko Pöllänen, tennispelaaja === Herkko taiteilija- tai kutsumanimenä === * Pikku Herkko, rap-artisti * Lauri Herman Päätalo (kutsumanimi Herkko), kirjailija Kalle Päätalon isä == Lähteet == * * ===Viitteet=== Luokka:Etunimet
Alkutuotanto

Alkutuotannossa luonnonvaroista valmistetaan perustuotteita ja materiaaleja edelleen jalostettavaksi. Monia tämän sektorin tuotteita käytetään raaka- aineena muilla teollisuudenaloilla. Alkutuotantoon luetaan taloustieteessä kaivostoiminta ja louhinta, kalastus sekä maa- ja metsätalous. Tilastonnissa kaivostoiminta lasketaan kuitenkin kuuluvaksi jalostuksen toimialaan. == Lähteet == Luokka:Toimialat
Alatornio (Ruotsi)

Alatornio () on Ruotsin entinen kunta. Se yhdistettiin vuonna 1967 Ruotsin suuren kuntauudistuksen yhteydessä Karunkia vastapäätä sijaitsevan Karl Gustav -nimisen kunnan kanssa Haaparantaan. Kunta sijaitsi Tornionjoen alajuoksulla, ja siellä asuu yhä runsaasti meänkielistä väestöä. Ruotsin Alatorniolta oli syntyisin muun muassa näyttelijä Ragnvi Lindbladh. ==Lähteet== Luokka:Haaparannan kunta Luokka:Ruotsin entiset kunnat